[{"text_idx": "#000001", "text": "Disgrifiad o\u2019r llun, Dywed Cyngor Gwynedd fod niferoedd disgyblion yr ysgol yn \"fregus ers peth amser\""}, {"text_idx": "#000002", "text": "Fe all penderfyniad i gau ysgol gynradd yn Lly\u0302n gael ei ohirio - am gyfnod o leiaf - ar o\u0302l i bryderon gael eu codi am drefniadau'r ymgynghori yn ystod y pandemig."}, {"text_idx": "#000003", "text": "Fis diwethaf, pleidleisiodd cabinet Cyngor Gwynedd yn unfrydol o blaid bwrw 'mlaen gyda chyfnod o ymgynghori statudol fyddai'n arwain at gau Ysgol Gynradd Abersoch yn haf 2021."}, {"text_idx": "#000004", "text": "Ond mae'r aelod lleol a llywodraethwyr yr ysgol wedi annog aelodau Pwyllgor Addysg ac Economi'r cyngor i ailystyried, gan ddadlau bod y pandemig yn amharu ar y gallu i gynnal ymgynghoriad teg."}, {"text_idx": "#000005", "text": "Roedd y Pwyllgor Craffu Addysg ac Economi yn dadlau y dylai Ysgol Abersoch gael ei hystyried yn \"ysgol wledig\" o dan ddiffiniad Llywodraeth Cymru, gan olygu bod tybiaeth yn erbyn y cau."}, {"text_idx": "#000006", "text": "Pam fod bwriad i gau'r ysgol?"}, {"text_idx": "#000007", "text": "Ym mis Medi, dywedodd deilydd y portffolio addysg, y Cynghorydd Cemlyn Williams, nad oedd adroddiad ar ddyfodol yr ysgol \"wedi ei gwblhau ar chwarae bach\"."}, {"text_idx": "#000008", "text": "Mae'r ysgol yn darparu addysg ar gyfer disgyblion rhwng tair ac wyth oed, ac mae'r plant yn trosglwyddo i ysgol gyfagos - Ysgol Sarn Bach, sydd 1.4 milltir i ffwrdd - ar o\u0302l blwyddyn tri i gwblhau eu haddysg gynradd."}, {"text_idx": "#000009", "text": "Os bydd yr ysgol yn cau, bydd y disgyblion presennol yn trosglwyddo i Ysgol Sarn Bach am weddill eu haddysg gynradd."}, {"text_idx": "#000010", "text": "Mae swyddogion addysg y cyngor o'r farn nad yw Ysgol Abersoch yn un gynaliadwy a hithau'n gweithredu ar 24% o'i chapasiti."}, {"text_idx": "#000011", "text": "Mae'r wyth disgybl llawn amser a dau ddisgybl meithrin yn costio \u00a317,404 y pen i'w haddysgu, o gymharu gyda'r cyfartaledd o \u00a34,198 ar draws y sir."}, {"text_idx": "#000012", "text": "Gyda dim ond disgwyl cynnydd bychan yn niferoedd y disgyblion yn y dyfodol, y ddamcaniaeth ydy y byddai cau'r ysgol yn creu arbediad ariannol blynyddol o \u00a396,062, hyd yn oed wrth ystyried costau teithio ychwanegol."}, {"text_idx": "#000013", "text": "Dywed Cyngor Gwynedd fod niferoedd disgyblion yr ysgol wedi gostwng yn gyson ers 2016 \"ac yn fregus ers peth amser\"."}, {"text_idx": "#000015", "text": "Am fod gan yr ysgol gyn lleied o ddisgyblion, mae Llywodraeth Cymru yn caniata\u0301u proses o gyflymu'r ymgynghoriad."}, {"text_idx": "#000017", "text": "\"Byddai cau'r ysgol yn cael effaith ofnadwy ar Gymreictod Abersoch ac yn golygu y byddai plant yn colli cysylltiad allweddol gyda'u cymuned,\" meddai."}, {"text_idx": "#000018", "text": "Ychwanegodd ei fod yn ofni na fyddai cynnal cyfarfodydd cyhoeddus cyson yn rhwystro pobl leol rhag dweud eu dweud."}, {"text_idx": "#000019", "text": "Dywedodd Eifiona Wood, o fwrdd llywodraethwyr yr ysgol, y dylai'r Cylch Meithrin gael amser i sefydlu ei hun yno cyn i benderfyniad terfynol gael ei wneud."}, {"text_idx": "#000020", "text": "Pleidleisiodd y pwyllgor o blaid anfon y mater yn o\u0302l i'r cabinet i ailystyried, a hynny fel gwelliant i gynnig gwreiddiol y Cynghorydd Alwyn Gruffydd i basio'r mater i'r cyngor llawn."}, {"text_idx": "#000021", "text": "Pleidleisio o blaid ymgynghoriad i gau ysgol15 Medi 2020Cau ysgol: Ymgynghori ar-lein yn 'sefyllfa amhosib'15 Medi 2020"}, {"text_idx": "#000022", "text": "Pleidleisio o blaid ymgynghoriad i gau ysgol"}, {"text_idx": "#000023", "text": "Cau ysgol: Ymgynghori ar-lein yn 'sefyllfa amhosib'"}, {"text_idx": "#000024", "text": "Prif Straeon'Gwrthwynebu prosiectau ynni gwynt yn anfoesol'Published45 munud yn o\u0302lMo\u0302n: 'Siom' ymgyrchwyr ar o\u0302l caniata\u0301u fferm solarPublished28 munud yn o\u0302lAthrawon yn derbyn cynnig cyflog newyddPublished11 awr yn o\u0302l"}, {"text_idx": "#000026", "text": "Mo\u0302n: 'Siom' ymgyrchwyr ar o\u0302l caniata\u0301u fferm solar"}]